CELEX: 31989R2736
Language: el
Date: 1989-09-08 00:00:00
Title: Κανονισμός (ΕΟΚ) αριθ. 2736/89 της Επιτροπής της 8ης Σεπτεμβρίου 1989 για την τροποποίηση του κανονισμού (ΕΟΚ) αριθ. 3744/87 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που έχουν ορισθεί για τη διανομή τους στους σπόρους της Κοινότητας

Avis juridique important

|

31989R2736

Κανονισμός (ΕΟΚ) αριθ. 2736/89 της Επιτροπής της 8ης Σεπτεμβρίου 1989 για την τροποποίηση του κανονισμού (ΕΟΚ) αριθ. 3744/87 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που έχουν ορισθεί για τη διανομή τους στους σπόρους της Κοινότητας  

Επίσημη Εφημερίδα αριθ. L 263 της 09/09/1989 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 2736/89 ΤΗΣ ΕΠΙΤΡΟΠΗΣ  της 8ης Σεπτεμβρίου 1989  για την τροποποίηση του κανονισμού (ΕΟΚ) αριθ. 3744/87 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που έχουν ορισθεί για τη διανομή τους στους σπόρους της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας (1), και ιδίως το άρθρο 6,  Εκτιμώντας:  ότι το άρθρο 5 παράγραφος 2 του κανονισμού (ΕΟΚ) αριθ. 3744/87 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 4059/88 (3), ορίζει ότι σε περίπτωση μεταφοράς των προϊόντων παρέμβασης από το ένα κράτος μέλος στο άλλο, το κράτος μέλος-προμηθευτής καταχωρεί λογιστικά το παραδοθέν προϊόν με μηδενική αξία και το κράτος-παραλήπτης το εγγράφει στα έσοδα του μηνός εξόδου στην τιμή και στην ισοτιμία που αναφέρονται στο άρθρο 5 παράγραφος 1· ότι, αν για ένα κράτος μέλος δεν έχει καθοριστεί η τιμή αυτή, για τις ενέργειες του έτους 1988 η εφαρμοζόμενη τιμή είναι αυτή που καθορίζεται σύμφωνα με το άρθρο 3 του κανονισμού (ΕΟΚ) αριθ. 3189/87 της Επιτροπής (4) και για τα επόμενα έτη είναι η τιμή που πρέπει να καθοριστεί από ανάλογους κανονισμούς για το σχετικό έτος·  ότι από το οικονομικό έτος 1989 η εν λόγω τιμή περιλαμβάνει τις μειώσεις που προβλέπονται στο άρθρο 8 του κανονισμού (ΕΟΚ) αριθ. 1883/78 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 787/89 (6), και ότι μπορεί να δημιουργήσει στρεβλώσεις στην κατανομή των τροφίμων μεταξύ των κρατών μελών· ότι κατά συνέπεια πρέπει να καθοριστεί μια άλλη τιμή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των Ενδιαφερομένων Επιτροπών Διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5 παράγραφος 2 του κανονισμού (ΕΟΚ) αριθ. 3744/87 αντικαθίσταται από το ακόλουθο κείμενο:  «2. Στην περίπτωση μεταφοράς των προϊόντων παρέμβασης από ένα κράτος μέλος σε ένα άλλο, το κράτος μέλος-προμηθευτής καταχωρεί λογιστικά το παραδοθέν προϊόν με μηδενική αξία και το κράτος μέλος-παραλήπτης το εγγράφει στα έσοδα του μηνός εξόδου στην τιμή και στην ισοτιμία που αναφέρονται στην παράγραφο 1. Εφόσον για ένα κράτος μέλος η τιμή αυτή δεν έχει καθοριστεί για τις ενέργειες που αρχίζουν από το έτος 1990, η εφαρμοζόμενη τιμή είναι η τιμή παρέμβασης της Κοινότητας υπό τη σύνθεσή της στις 31 Δεκεμβρίου 1985.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Σεπτεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 352 της 15. 12. 1987, σ. 1.  (2) ΕΕ αριθ. L 352 της 15. 12. 1987, σ. 33.  (3) ΕΕ αριθ. L 356 της 24. 12. 1988, σ. 41.  (4) ΕΕ αριθ. L 304 της 27. 10. 1987, σ. 12.  (5) ΕΕ αριθ. L 216 της 5. 8. 1978, σ. 1.  (6) ΕΕ αριθ. L 85 της 30. 3. 1989, σ. 1.